O B R A Z L O Ž E NJ E
Nacrta odluke o dopuni Odluke o načinu pružanja javne usluge sakupljanja komunalnog otpada na području Grada Zadra

Temeljem članka 66., stavka 1. Zakona o gospodarenju otpadom, predstavničko tijelo jedinice lokalne samouprave donosi odluku o načinu pružanja javne usluge. 
Sukladno članku 66., stavku 1., točki 7., odluka o načinu pružanja javne usluge može, između ostalog, sadržavati i popis lokacija na kojima se može osigurati obavljanje obrade glomaznog otpada mobilnim uređajem u okviru javne usluge. 
Gradsko vijeće Grada Zadra dana 22. travnja 2024.g. donijelo je Odluku o načinu pružanja javne usluge sakupljanja komunalnog otpada na području Grada Zadra, koja je objavljena u Glasniku Grada Zadra broj 5/24.
U Odluci od 22. travnja 2024.g. nisu definirane lokacije na kojima se može osigurati obavljanje obrade glomaznog otpada mobilnim uređajem, s obzirom da u trenutku donošenja Odluke nije bilo potrebe za predmetnim lokacijama.
S obzirom da se zatvaranjem odlagališta Diklo ukazala potreba za definiranje takvih lokacija, predlaže se za predmetnu namjenu definirati:
-	lokaciju postojećeg Reciklažnog dvorišta Diklo koje nakon zatvaranja odlagališta Diklo ostaje u funkciji reciklažnog dvorišta i nalazi se izvan obuhvata projekta sanacije i zatvaranja odlagališta Diklo te 
-	dio k.č. 2144/351 k.o. Crno u gospodarskoj zoni Crno, koja je Potvrdom o raspolaganju (Klasa: 940-01/21-01-245, URBROJ: 2198/01-2-21-2, od 29. studenog 2021.g.), predviđena za potrebe trgovačkog društva Čistoća d.o.o., Zadar, u ukupnoj površini od 82.624 m2.

Sukladno članku 66., stavku 4. Zakona o gospodarenju otpadom, o odluci o načinju pružanja javne usluge potrebno je provesti prethodno savjetovanje sa zainteresiranom javnošću u trajanju od najmanje 30 dana.

Temeljem članka 11., stavka 1., Zakona o pravu na pristup informacijama („Narodne novine“, broj 25/13, 85/15, 69/22), jedinice lokalne samouprave dužne su provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interes građana i pravnih osoba.

[bookmark: _GoBack]S ciljem da se širi krug zainteresiranih osoba s područja Grada Zadra uključi u pripremu konačnog Nacrta odluke provest će se savjetovanje sa zainteresiranom javnošću.  Na taj se način želi upoznati javnost s Nacrtom odluke, te pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja odluke te u konačnosti ugrađeno u odredbe Odluke.

Rok za očitovanje zainteresirane javnosti je zaključno s danom 
11. studenog 2026. godine

Mišljenja, primjedbe, prijedlozi mogu se dostaviti putem Obrasca sudjelovanja javnosti ili direktno na adresu e-pošte: komunalno.savjetovanje@grad-zadar.hr 
